laion/Wikipedia-Exotic huggingface dataset:
איירין היגינבות'אם

איירין היגינבות'אם (באנגלית: Irene Higginbotham; 11 ביוני 1918 – 27 באוגוסט 1988) הייתה פזמונאית ופסנתרנית אמריקאית. היא התפרסמה בעיקר בזכות כתיבת השיר "Good Morning Heartache", שהוקלט על ידי בילי הולידיי כסינגל. היגינבות'אם נולדה ב-11 ביוני 1918, בעיר ווסטר שבמסצ'וסטס. היא אחייניתו של נגן הטרומבון האפרו-אמריקאי ג'יי. סי. היגינבות'אם. למדה מוזיקה אצל המנצח קמפר הארלד, ממכללת מורהאוס. היגינבות'אם הייתה פסנתרנית בקונצרטים בגיל 15, והצטרפה לאגודה האמריקאית למלחינים, מחברים ומוציאים לאור ב-1944, כשהייתה בת 26. היא הלחינה כמעט 50 שירים שפורסמו. עם זאת, כיוון שהייתה אישה אפרו-אמריקאית שעבדה בסמטת טין פאן בתקופה בו רוב המלחינים שעבדו עמה היו גברים לבנים, כמה חוקרים ומוזיקולוגים מאמינים שבמרוצת השנים הולחנו על ידי היגינבות'אם הרבה יותר מחמישים שירים או שבחלק מסטנדרטי הג'אז שמה לא נרשם ברשימת הקרדיטים של היוצרים. ידוע שהיא השתמשה בשם עט, גלן גיבסון, בדומה למרבית המלחינות באותה עת. תרומתה של היגינבות'אם לעולם הג'אז נשארה לאורך דורות, ושיריה עדיין זוכים לגרסאות כיסוי. היגינבות'אם נפטרה ב-27 באוגוסט 1988, בגיל 70, בניו יורק. מדיה וקבצים בנושא איירין היגינבות'אם בוויקישיתוף איירין היגינבות'אם, במסד הנתונים הקולנועיים IMDb (באנגלית) איירין היגינבות'אם, באתר AllMusic (באנגלית) איירין היגינבות'אם, באתר MusicBrainz (באנגלית) איירין היגינבות'אם, באתר Discogs (באנגלית) איירין היגינבות'אם, באתר SecondHandSongs "Irene Higginbotham", The Black Perspective in Music, Vol. 16, No. 2 (Autumn 1988), p. 247. Ted Gioia, "Five women songwriters who helped shape the sound of jazz", OUP blog, March 12, 2013. David "Chet" Williamson Sneade, "'Good Morning Heartache'", Worcester Songwriters of the Great American Songbook, December 22, 2012.
Good Morning Heartache

"Good Morning Heartache" (בעברית: "בוקר טוב כאב לב") הוא סינגל שהוקלט על ידי זמרת הג'אז האמריקאית בילי הולידיי, ונכתב על ידי איירין היגינבות'אם, ארווין דרייק ודן פישר. הוא יצא לאור ב-1946, לאחר שהוקלט ב-22 בינואר אותה השנה, על ידי חברת התקליטים דקה רקורדס, כסינגל. השיר לווה על ידי התזמורת של ביל סטגמאייר: כריס גריפין (חצוצרה), ג'ו גאי (חצוצרה), ביל סטגמאייר (סקסופון אלט), האנק רוס (סקסופון טנור), ברני קאופמן (סקסופון טנור), ארמנד קמגרוס (סקסופון טנור), ג'ו ספרינגר (פסנתר), טייני גריימס (גיטרה), ג'ון סימונס (בס) וסידני קטלט (תופים). לשיר הוקלטו מאות גרסאות כיסוי כשהמוכרים ביניהם הם של דיאנה רוס, סם קוק, ג'ו ויליאמס, נטלי קול, פרדי ג'קסון, טוני בנט, בוב סטיוארט וגלורה אסטפן. מידע על היצירה "Good Morning Heartache" באתר מיוזיק בריינז "78 Record: Billie Holiday - Good Morning Heartache (1946)". 45worlds.com. נבדק ב-31 במאי 2021. {{cite web}}: (עזרה) "Decca Records: Good Morning Heartache". אורכב מ-המקור ב-28 במאי 2010. נבדק ב-31 במאי 2021. {{cite web}}: (עזרה) "secondhandsongs.com". Secondhandsongs.com. נבדק ב-25 ביולי 2020. {{cite web}}: (עזרה)
שברולט אקווינוקס EV

שברולט אקווינוקס EV (באנגלית: Chevrolet Equinox EV) היא מכונית חשמלית במרכב קרוסאובר, בעלת חמישה מקומות ישיבה, מיוצרת על ידי שברולט משנת 2024. היא נחשפה בתערוכת CES ב-5 בינואר 2022. היא צפויה לצאת לשוק בסתיו 2023 עם תג מחיר התחלתי של 30,00 דולר אמריקני. היא בנויה על פלטפורמת האוליתימום של ג'נרל מוטורס ותהיה זמינה בגרסה פרטית וגרסה מסחרית (למוניות, ציי רכב שיתופיים ועוד) ותוצע ברמות גימור LT ו-RS. המראה של האקווינוקס ספורטיבי ומסוגנן, ממשיך את הקו העיצובי שבחרה ג'נרל מוטורס בעבור שברולט בשנים האחרונות. הדגם הולך להיות תחרותי בשוק הקרוסאוברים החשמליים, בעוד שפולקסווגן ID.4 עולה החל מ-40,000 דולר ויונדאי איוניק 5 עולה החל מ-48,000 דולר האקווינוקס EV המתחרה בסגנון ובמערכות הנעה בדגמים אלו הולכת להיות מוצעת במחיר של 30,000 דולר. מדיה וקבצים בנושא שברולט אקווינוקס EV בוויקישיתוף אתר האינטרנט הרשמי של שברולט אקווינוקס EV תיאור Tim Levin, Chevy unveiled its cheapest electric model yet, a $30,000 crossover SUV, Business Insider (באנגלית אמריקאית) Chevrolet Previews Gorgeous Equinox EV: $30,000 Crossover/SUV, InsideEVs (באנגלית) דרור הגיב, חשמלי חדש לשברולט - אקווינוקס EV, באתר EV Magazine | מגזין רכב חשמלי, ‏2022-01-12
מגילת סתרים (פירושונים)

האם התכוונתם ל... מגילת סתרים – כינוי למגילה בו נכתבו הלכות ודינים טרם ההיתר לכתוב את התורה שבעל פה ספרים שונים בשם זה: חיבור מאת רב ניסים גאון - קטעים ממנה התגלו מגניזת קהיר הכולל 250 סימנים, הכוללים שאלות שנשאל מגילת סתרים (ברסלב) – מגילה שנכתב בה חזונו המשיחי הסודי של רבי נחמן מברסלב מגילת סתרים (ספר) – פירוש על מגילת אסתר, מאת רבי יעקב לורברבוים ספר מרבי יצחק אייזיק ספרין, האדמו"ר מקומרנא - כעין יומן של האדמו"ר ובו חזיונות, חלומות וסיפורים מתוארכים
זכארוב

זכארוב (ברוסית: Захаров בהטייה נקבית: Захарова) הוא שם משפחה. האם התכוונתם ל... אישים גאורגי זכרוב – מפקד בכיר בצבא האדום במלחמת העולם השניייה מאטוויי זכארוב – מרשל ברית המועצות, מראשי הצבא האדום בשנות ה-60 מארק זכארוב – במאי תיאטרון ותסריטאי סובייטי ורוסי ממוצא יהודי מריה זכארובה – מדינאית רוסייה, דוברת משרד החוץ של הפדרציה הרוסית אחר הוצאת זכרוב – הוצאת ספרים רוסית, שנוסדה בשנת 1998
אל ים קנצפולסקי

אֵל-יָם קַנְצֶפּוֹלְסְקִי (נולד ב-22 בדצמבר 2003) הוא כדורגלן ישראלי המשחק בעמדת הקשר מרכזי בהפועל תל אביב מליגת העל, ובנבחרות הצעירות עד גיל 20 ועד גיל 21. החל לשחק כדורגל בקבוצת הילדים של הפועל הרצליה, ובגיל 11 עבר לזו של הפועל תל אביב בה שימש כקפטן קבוצת הנוער בצוותא עם סתיו למקין. ב-24 במאי 2021 ערך את הופעת הבכורה בקבוצה הבוגרת של הפועל תל אביב וכן בהרכב הפותח, בניצחון החוץ 3–2 על בני סכנין, במסגרת ליגת העל. ב-28 ביולי 2022 חתם בהפועל תל אביב, למשך שלוש שנים עם אופציה לעונה נוספת. ב-11 בספטמבר 2022 כבש את שער הבכורה שלו בבוגרים של הפועל תל אביב ובליגת העל, בהפסד הביתי 2–3 להפועל באר שבע. קנצפולסקי היה חלק מנבחרת הנערים של ישראל עד גיל 17, ולזכותו שער מתוך ארבע הופעות במדיה. הוא שיחק בהרכב הפותח של נבחרת הנוער באליפות אירופה עד גיל 19 בשנת 2022. בחצי הגמר היורו מול צרפת כבש קנצפולסקי את השער השני של הנבחרת בניצחון 2–1, שבעקבותיו עלתה ישראל לגמר הטורניר, בו הפסידה לאנגליה 1–3 לאחר הארכה. בזכות העפלתם למשחק הגמר, זכתה הנבחרת בכרטיס לגביע העולם לנבחרות עד גיל 20 במאי 2023 בארגנטינה, בו קנצפולסקי שיחק ובלט לטובה בכל משחקיה של הנבחרת ועד לזכייתה במקום השלישי בטורניר זה. קנצפולסקי כיום גם חבר בסגל של נבחרת ישראל הצעירה עד גיל 21 מאז משחקי הפלייאוף מול אירלנד עד גיל 21 במוקדמות אליפות אירופה לנבחרות צעירות - 2023 שדרכם העפילה ישראל לטורניר הגמר של אליפות אירופה לשנה זו. קנצפולסקי נולד בהוואי שבארצות הברית וגדל בהרצליה. אביו, אמור, הוא אלוף ישראל וסגן אלוף אירופה בגלישת גלים בעברו, וסבו, שמאי "טוֹפְּסִי" קנצפולסקי, היה ממייסדי ענף הגלישה בישראל, ומציל נודע בחוף פרישמן שבתל אביב. הוא גם דודן של מדריכת הגלישה מונדה קנצפולסקי שהתמודדה בעונה החמישית של "המירוץ למיליון". אל ים קנצפולסקי, ברשת החברתית אינסטגרם אל ים קנצפולסקי, באתר ההתאחדות לכדורגל בישראל אל ים קנצפולסקי, באתר Transfermarkt אל ים קנצפולסקי, באתר Soccerway אל ים קנצפולסקי, באתר WorldFootball.net אל ים קנצפולסקי, באתר FootballDatabase.eu אל ים קנצפולסקי, באתר ESPN נדב צנציפר, עושה גלים: הילד מהוואי שהפך לאחד מכוכבי נבחרת הנוער הישראלית, באתר ynet, 30 ביוני 2022 כוכבת הריאליטי 'המירוץ למיליון': "מגיל חודשיים אני על הגלשן", באתר Xnet‏, 10 באוגוסט 2017
יאסר חוג'יראת

יאסר מחמוד חֻג'יראת (בערבית: ياسر محمود حجيرات; נולד ב־19 בדצמבר 1965) הוא חבר הכנסת מטעם סיעת רע"מ, דוקטור לגנטיקה ובעבר ראש המועצה המקומית ביר אל־מכסור ומנהל ומרצה במוסדות שונים, בפרט בתחום התמחותו. יאסר חֻג'יראת נולד ב־1965 ביישוב ביר אל־מכסור והוא בן לשבט אל־חֻג'יראת המקומי – אחד השבטים הבדואיים הגדולים של הגליל העליון. הוא בעל תואר ראשון בביולוגיה, תואר שני בביוכימיה ודוקטורט בגנטיקה מהאוניברסיטה העברית ופוסט־דוקטורט על הגנטיקה של מחלת הסרטן מהטכניון ומקרן חקר הסרטן הממלכתית של בריטניה (אנ'). בתחילת דרכו בעולם התעסוקה לימד כימיה וביולוגיה בתיכון המקומי ביישוב בו הוא גר – ביר אל־מכסור, ובשנת 1997 הקים מעבדה לגנטיקה מולקולרית במרכז הרפואי העמק שבעפולה. ב־2008 נבחר לראשות מועצת היישוב לאחר שזכה ב־46% מהקולות ופרש מתפקידו במעבדה לגנטיקה, בעוד רשימתו – אל־אצלאח וא־תע'ייר (החידוש והשינוי) – זכתה ל־2 מושבים מה־9 שבמועצה. בבחירות הבאות לראשות המועצה (2013) הוביל בסיבוב הראשון עם כ־30%, אך בסיבוב השני הפסיד למוחמד גדיר כשקיבל 49% מהקולות. בסיבוב זה לא זכה אף להיכנס למועצה. גם בבחירות הבאות (2018) לא הצליח להעפיל למועצה או לראשותה, כשהפעם הפסיד לח'אלד חוג'יראת שקיבל 57% מהקולות. עם סיום תפקידו במועצה, בסוף 2013, מונה לחבר דירקטוריון בחברות ממשלתיות, והיה ממתכנני הקמת מעבדה לשבבים גנטיים במרכז הרפואי כרמל שבחיפה. בשנים 2016–2018 ניהל את חברת אל־פנאר (המגדלור) מייסודן של ג'וינט ישראל ויד הנדיב לקידום תעסוקת ערבים ישראלים, ולאחר מכן ניהל את מעבדת הקורונה של חברת MyHeritage. במקביל הרצה בתחומי הביולוגיה והסיעוד בטכניון, במכללה האקדמית עמק יזרעאל ובבית החולים נצרת. בבחירות לכנסת העשרים וארבע (2021) הוצב במקום ה־8 הלא ריאלי של מפלגת רע"ם שזכתה לבסוף ב־4 מנדטים, ולמרות זאת, לאור מותו של סעיד אלח'רומי, פרישה של מאזן גנאים, פרישת עלא א־דין ג'בארין וחוסר רצונו של עטא אבו מדיגם לכהן בכנסת, באמצע 2022 היה חוג'יראת על סף כניסה לכנסת, אך זו התפזרה לבסוף. בבחירות לכנסת העשרים וחמש הוצב במקום החמישי ברשימת רע"ם, שרשמה עלייה בכוחה וזכתה ל־5 מנדטים, וכך נבחר לבסוף לכנסת וסיים את תפקידו במעבדת הקורונה. נשוי לאבתסאם ואב לשישה. שלוש בנותיו הגדולות פנו, בדומה לאביהן, לתחום הרפואה. מדיה וקבצים בנושא יאסר חוג'יראת בוויקישיתוף יאסר חג'יראת, באתר ערוץ כנסת יאסר חוג'יראת, באתר הכנסת יאסר חוג'יראת, ברשת החברתית פייסבוק יאסר חוג'יראת, באתר כנסת פתוחה יאסר חוג'יראת – מידע נוסף באתר ארגון מעוז ספיר ליפקין, N12, ‏יאסר חוג'יראת: "מפחדים מבן גביר, מקווה שנתניהו יוכל לשלוט בממשלה", באתר ‏מאקו‏, 4 בדצמבר 2022
דנסייה

רפרודנסייה נדונג סונקי (באנגלית: Reprudencia Ndong Sonkey; נולדה ב-26 במרץ 1992), ידועה בשם הבמה דנסייה, היא זמרת, יזמית ומעצבת אופנה מקמרון. היא למדה בבית הספר היסודי האנגלי ביאונדה, ומאוחר יותר עברה לקולג' CPC באזור צפון-מערב המדינה. את קריירת המוזיקה שלה החלה כאמנית משנה בכמה סינגלים של אמנים רבים, דוגמת כריס בראון, 50 סנט, ליידי גאגא ולודאקריס. את סינגל הבכורה שלה, "Beri Beri", הוציאה לאור ב-2011. כמעצבת אופנה הכינה מספר תלבושות לניקי מינאז', ריהאנה, כריסטינה מילאן וליל מאמא. היא ידועה בזכות הופעותיה בטקסי הפתיחה של פרסי המוזיקה של בילבורד, פרסי גראמי ופרסי המוזיקה האמריקאית. בשנת 2014 השיקה את סט מוצרי טיפוח העור שלה, Whitenicious. "Camerounian/Nigerian starlet Dencia releases debut single "Beri Beri"". BellaNaija. 24 באוגוסט 2011. נבדק ב-5 במאי 2017. {{cite news}}: (עזרה) "Dencia". New York Daily News. 17 במאי 2015. נבדק ב-5 במאי 2017. {{cite news}}: (עזרה) Malec, Brett (15 בפברואר 2016). "Singer Dencia Wears a Pink Hello Kitty PJ Onesie to the 2016 Grammys". E! News. נבדק ב-5 במאי 2017. {{cite news}}: (עזרה) Olarewaju, Olamide (21 בנובמבר 2016). "Singer turns heads again in 'unique' look to American Music Awards 2016". Pulse.ng. נבדק ב-5 במאי 2017. {{cite news}}: (עזרה) Ergas, Talia (21 במאי 2017). "Billboard Music Awards 2017 Red Carpet Fashion: What the Stars Wore". US Weekly. נבדק ב-26 במאי 2017. {{cite news}}: (עזרה)
דור תורג'מן

דור דוד תורג'מן (נולד ב-24 באוקטובר 2003) הוא כדורגלן ישראלי המשחק בעמדת החלוץ והקיצוני במכבי תל אביב מליגת העל, בנבחרת ישראל הבוגרת ובנבחרת ישראל הצעירה. תורג'מן גדל במחלקת הנוער של מועדון ספורט אשדוד. בשנת 2018 עבר למחלקת הנוער של מכבי תל אביב. ב-22 באוגוסט 2020 ערך את הופעת הבכורה שלו במועדון, כשנכנס כמחליף בדקה ה-87 בניצחון 2–0 על בני סכנין במסגרת גביע הטוטו 2020/2021. ב-23 במאי 2021 ערך את הופעת הבכורה שלו בליגת העל הישראלית, כשהחליף את אדוארדו גררו בדקה ה-88 בניצחון 3–0 על מכבי פתח תקווה במסגרת עונת 2020/2021. זו הייתה הופעתו היחידה בליגה בעונה זו. לקראת עונת 2021/2022 הושאל תורג'מן למשך עונה אחת לבית"ר תל אביב בת ים מהליגה הלאומית. ב-13 בספטמבר 2021 ערך את הופעת הבכורה שלו במועדון, בהפסד 3-1 לבני יהודה תל אביב במסגרת המחזור השלישי. ב-1 בנובמבר הבקיע את שער הבכורה שלו במועדון, בהפסד 4–2 למכבי אחי נצרת במסגרת המחזור העשירי בליגה. בסך הכל ערך 30 הופעות ליגה במהלך תקופת ההשאלה במועדון, בהן הבקיע ארבעה שערים. ב-1 במרץ 2023 כבש את שער הבכורה שלו במכבי תל אביב, שהיה גם שער הניצחון של קבוצתו בדקה ה-92, בניצחון 2–1 על מכבי פתח תקווה במשחק הגומלין של רבע גמר גביע המדינה בכדורגל 2022/23. ב-11 ביוני 2023 הודיעה מכבי תל אביב כי תורג'מן חתם בקבוצה ל-3 שנים נוספות עם אופציה לשנה נוספת. ב-26 בספטמבר 2023 כבש תורג׳מן את שער הבכורה שלו בליגת העל, כאשר הבקיע את השער האחרון של קבוצתו בניצחון 5–0 על הפועל תל אביב. תורג'מן נכלל ושיחק בסגל נבחרת ישראל עד גיל 19 לאליפות אירופה לנבחרות עד גיל 19 בשנת 2022. הוא שותף בארבעה מתוך חמישה משחקי נבחרת ישראל בטורניר, כולל בהפסד 1–3 לנבחרת אנגליה לאחריה של הארכה בגמר, בו נכנס כמחליף. בתום טורניר זה, נבחרת הנוער הישראלית הגיעה עמו, למקום ה-2. תורג'מן כבש את שער הניצחון של נבחרת ישראל עד גיל 20 על ברזיל, במשחק רבע גמר גביע העולם של פיפ"א, במשחק שהסתיים בניצחון 3–2 לטובת ישראל. בתום טורניר זה, הנבחרת הישראלית הגיעה עמו, למקום ה-3. נכלל בסגל הנבחרת האולימפית של ישראל לטורניר הכדורגל באולימפיאדת פריז (2024). מכבי תל אביב אליפות: 2023/2024 גביע הטוטו לליגת העל (1): 2020/2021 אלוף האלופים: 2024 בית"ר תל אביב בת ים גביע הטוטו לליגה הלאומית (1): 2021/2022 דור תורג'מן, ברשת החברתית אינסטגרם דור תורג'מן, באתר ההתאחדות לכדורגל בישראל דור תורג'מן, באתר Transfermarkt דור תורג'מן, באתר Soccerway דור תורג'מן, באתר WorldFootball.net דור תורג'מן, באתר National Football Teams דור תורג'מן, באתר FootballDatabase.eu דור תורג'מן, באתר ESPN דור תורג'מן חתם על חוזה חדש ל-4 שנים, באתר מועדון הכדורגל מכבי תל אביב, ‏11 ביוני 2023 מאלעד מדמון ועד עדי יונה: סגל ישראל לאולימפיאדה, באתר ערוץ הספורט, 2 ביולי 2024
סימונה מולינארי

סימונה מולינארי (באיטלקית: Simona Molinari; נולדה ב-23 בפברואר 1983) היא זמרת ג'אז איטלקייה. השתתפה בפסטיבל סן רמו בשנת 2009, והגיעה למקום השלישי עם השיר "Egocentrica". זמן קצר לאחר מכן הוציאה אלבום אולפן בעל אותה שם, שהגיע למקום ה-75 במצעד האלבומים האיטלקי. Egocentrica‏ (2009) Croce e delizia‏ (2010) Tua‏ (2011) Dr.Jekill, Mr. Hyde‏ (2013) אתר האינטרנט הרשמי של סימונה מולינארי מדיה וקבצים בנושא סימונה מולינארי בוויקישיתוף סימונה מולינארי, ברשת החברתית אקס (טוויטר) סימונה מולינארי, במסד הנתונים הקולנועיים IMDb (באנגלית) סימונה מולינארי, באתר ספוטיפיי סימונה מולינארי, באתר MusicBrainz (באנגלית) סימונה מולינארי, באתר דיזר סימונה מולינארי, באתר Discogs (באנגלית) סימונה מולינארי, באתר Songkick (באנגלית) Gorini, Laura (11 ביוני 2009). "Simona Molinari è tra i finalisti della seconda edizione del Premio Mogol". Musical News (באיטלקית). נבדק ב-7 ביולי 2009. {{cite news}}: (עזרה) Laffranchi, Andrea (22 ביוני 2009). "Simona Molinari: "I miei genitori in quella tendopoli"". Corriere della Sera (באיטלקית). p. 37. נבדק ב-7 ביולי 2009. {{cite news}}: (עזרה) Michero, Stefano (2 ביולי 2009). "Sanremo: sabato a Villa Ormond arriva Simona Molinari". Sanremo news (באיטלקית). נבדק ב-7 ביולי 2009. {{cite news}}: (עזרה) "Al Luca di Povia il premio Mogol. L'ira di Luxuria: Così si rinnega". La Stampa (באיטלקית). 15 ביוני 2009. נבדק ב-27 בדצמבר 2012. {{cite web}}: (עזרה) "Premio Luenzia 2009" (באיטלקית). RAI. אורכב מ-המקור ב-27 בדצמבר 2012. נבדק ב-27 בדצמבר 2012. {{cite web}}: (עזרה) "Wind Music Awards. La quarta edizione il 28 e il 29 maggio all'Arena di Verona in onda il 2, 9 e 16 giugno su Italia1. Il cast" (באיטלקית). Libero Web Portal. 25 במאי 2010. אורכב מ-המקור ב-26 במאי 2010. נבדק ב-27 בדצמבר 2012. {{cite web}}: (עזרה) "Premio Lunezia Rock D'autore 2010 a Massimo Priviero" (באיטלקית). NewSpettacolo.com. 20 ביולי 2010. אורכב מ-המקור ב-27 בדצמבר 2012. נבדק ב-27 בדצמבר 2012. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סימונה מולינארי".
כסף בבנק (2022)

כסף בבנק (2022) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית. האירוע כלל את שני המותגים (Raw וסמאקדאון) ונערך ב-2 ביולי 2022, באולם ה-MGM גרנד גרדן ארנה שבפרדייז, נבדה. האירוע היה האירוע ה-13 בסדרת אירועי כסף בבנק. אירוע זה היה אמור להיערך במקור באצטדיון אליג'אנט, שבעיר. האירוע של שנת 2022 היה אירוע הכסף בבנק הראשון שהתקיים ביום שבת, ואף קיבל חשיבות כאחד מחמשת אירועי השלם וצפה הגדולים של הארגון המכונים "ארבעת הגדולים" לצד רויאל ראמבל, רסלמניה, סאמרסלאם וסדרת ההישרדות. שבעה קרבות התנהלו באירוע. בקרב המרכזי, מי שלא הוכרז ככניסה לקרב הכסף בבנק של הגברים, תיאורי, שהפסיד את אליפות ארצות הברית לבובי לאשלי מוקדם יותר באירוע, ניצח בקרב הכסף בבנק, בעוד שליב מורגן ניצחה בקרב הכסף בבנק של הנשים אשר פתח את האירוע. עוד ברשימת הקרבות, רונדה ראוזי ניצחה את נטליה ושמרה על אליפות הנשים של סמאקדאון, כשלאחר מכן, מורגן פדתה את מזוודת כסף בבנק שלה, ניצחה את ראוזי וזכתה באליפות זו, והאוסוס (ג'יי אוסו וג'ימי אוסו) ניצחו את הסטריט פרופיטס (אנג'לו דוקינס ומונטז פורד) ושמרו על אליפות הזוגות המאוחדת של ה-WWE. כמסורת של האירוע, התקיים קרב סולם בן שמונה משתתפים (ארבעה מ-Raw וארבעה מסמאקדאון), שהזוכה בו זכה במזוודה הירוקה שהכילה חוזה לקרב על אחת מאליפויות העולם. הזוכה בקרב יכול לממש את החוזה על אליפות ה-WWE או על האליפות האוניברסלית בכל זמן ובכל מקום שירצה במהלך השנה הקרובה. קרבות ההעפלה לקרב הסולם נקבעו במהלך התוכניות Raw וסמאקדאון. בנוסף לכך, התקיים קרב סולם נוסף בן שמונה משתתפות (ארבע מ-Raw וארבע מסמאקדאון), שהזוכה בו זכתה במזוודה הלבנה שהכילה חוזה לקרב על אחת מאליפויות הנשים. הזוכה בקרב יכולה לממש את החוזה על אליפות הנשים של Raw או על אליפות הנשים של סמאקדאון בכל זמן ובכל מקום שתרצה במהלך השנה הקרובה. האירוע יכלול קרבות שנבעו מעלילות מתוסרטות גם מ-Raw וגם מסמאקדאון. אתר האינטרנט הרשמי של כסף בבנק (באנגלית) כסף בבנק, במסד הנתונים הקולנועיים IMDb (באנגלית) השם "אליפות הזוגות המאוחדת של ה-WWE" מתייחס לאליפות הזוגות של Raw ואליפות הזוגות של סמאקדאון, המוגנות יחדיו, אף על פי ששתי האליפויות נשארו פעילות בנפרד. קרב כסף בבנק של הנשים ת'יאורי יגן על אליפות ארצות הברית נגד לאשלי בלאייר תגן על אליפות הנשים של Raw נגד כרמלה האוסוס יגנו על אליפות הזוגות המאוחדת של ה-WWE נגד הסטריט פרופיטס ראוזי תגן על אליפות הנשים של סמאקדאון נגד נטליה קרב כסף בבנק של הגברים
פאולו פלמאצ'י

פאולו פלמאצ'י (באיטלקית: Paolo Palmacci; נולד ב-17 במאי 1984) הוא כדורגלן חופים איטלקי, המשחק בעמדת החלוץ בנבחרת איטליה בכדורגל חופים. פלמאצ'י החל לשחק כדורגל בגיל 6. במקור, הוא חלם לשחק כדורגל מקצועי, כשבמסגרת ענף זה ערך הופעות הן בליגה הרביעית בטיבה באיטליה והן בליגה השלישית. בשנת 2003, הוא החל לשחק כדורגל חופים בעיר הולדתו, טרצ'ינה. כעבור שנתיים, הוא שיחק בקבוצת הכדורגל של העיר, טרנובה טרצ'ינה במסגרת הליגה האיטלקית בכדורגל חופים. הוא זומן לראשונה לסגל הנבחרת בשנת 2006 לקראת משחק ראווה, שהתקיים בראוניון, צרפת. בסופו של דבר, כעבור חודש, הוא נכלל באופן מפתיע בסגל הנבחרת לגביע העולם בכדורגל חופים לשנת 2006 ואף כבש בקמפיין זה שער אחד. במהדורה לשנת 2008 של גביע העולם, הוא כבש מספרת בניצחון במסגרת שלב רבע הגמר על נבחרת צרפת ואף הצהיר בראיון שנערך עימו בשנת 2015, שזהו השער האהוב עליו שהבקיע בקריירה. נבחרתו הגיע לגמר, שם הספיק לכבוש שער אחד מבין שלושה בהפסד לנבחרת ברזיל. בשנת 2011, הוא זכה בטרבל עם טרצ'ינה (ליגה, גביע וסופר קאפ). במסגרת המשחקים האירופיים של שנת 2015 בבאקו, הוא הפך לשיאן ההופעות החדש של הנבחרת, כששבר את השיא הקודם של מישל לגיסה. במהלך מוקדמות גביע העולם בכדורגל חופים בספטמבר 2016, פלמאצ'י שבר שיא נוסף, כשהפעם הגיע ל-189 שערים במדי הנבחרת והפך לשיאן הכובשים לאחר שחלף על פני השיא הקודם של רוברטו פסקוואלי. לעומת זאת, שיאו נשבר על ידי, גבריאלה גורי. בנוסף, הוא ערך את הופעתו ה-200 במדי הנבחרת האיטלקית בשלב חצי הגמר מול נבחרת פולין. לאחר שנים ארוכות במדיה של טרצ'ינה, פלמאצ'י עבר במפתיע ליריבה המקומית, קטניה, בשנת 2017. שערו המאתיים של פלמאצ'י במדי האזורי הגיע בניצחון 4–11 על נבחרת אוקראינה במהלך שלב הסופרפיינל של אליפות אירופה בכדורגל חופים לשנת 2017. בשנת 2019, הוא היה אחד משני שחקני הנבחרת (לצד פרנצ'סקו קורוסיניטי) שגם שיחק בגמר גביע העולם של אותה השנה וגם בגמר גביע העולם הקודם של איטליה בשנת 2008. לאומיים קבוצתיים אליפות אירופה בכדורגל חופים (1): 2018 משחקי החוף הים תיכוניים (1): 2015 אליפות איטליה (3): 2011, 2012, 2015 הגביע האיטלקי (3): 2011, 2014, 2015 הסופר קאפ האיטלקי (3): 2011, 2012, 2013 אליפות אירופה בכדורגל חופים (6): סופרפיינל מלך השערים: 2009, 2016 העונה הרגילה מלך השערים: 2009, 2012 השחקן הטוב ביותר: 2012, 2019 פאולו פלמאצ'י, ברשת החברתית אינסטגרם הפרופיל של פאולו פלמאצ'י באתר הרשמי של Beach Soccer Worldwide הכחולים טסים לראוניון (באיטלקית) גביע העולם בכדורגל חופים: מתחילים ביום שני, הנה ההרכבים (באיטלקית) ראיון עם פאולו פלמאצ'י, שובר השיאים של הנבחרת (באיטלקית) מכירים את האזורי יותר טוב: הקשרים (באיטלקית) העברה מפתיעה של קטניה אשר החתימה את פאולו פלמאצ'י! (באיטלקית) איטליה נמצאת צעד אחד מגג העולם (באיטלקית)
נונו בלשיור

נונו ריקרדו סנטוס בלשיור (בפורטוגזית: Nuno Ricardo Santos Belchior; נולד ב-9 באוקטובר 1982), המוכר יותר בשם בלשיור (בפורטוגזית: Belchior) הוא כדורגלן חופים פורטוגזי, המשחק בעמדת החלוץ בספורטינג ליסבון ובנבחרת פורטוגל בכדורגל חופים. לאומיים קבוצתיים גביע העולם בכדורגל חופים (2): 2015, 2019 אליפות אירופה בכדורגל חופים (5): 2007, 2008, 2015, 2019, 2020 מונדיאליטו (4): 2003, 2008, 2009, 2019 גביע אירופה בכדורגל חופים (4): 2003, 2004, 2006, 2016 המשחקים האירופיים (1): 2019 גביע אירופה לאלופות בכדורגל חופים (3): 2017, 2018, 2019 מונדיאליטו למועדונים (2): 2019, 2020 אליפות איטליה (1): 2008 אליפות פורטוגל (3): 2018, 2019, 2020 הגביע הפורטוגלי (2): 2019, 2021 הגביע הפולני (1): 2020 מונדיאליטו (3): השחקן הטוב ביותר: 2011 מלך השערים: 2011, 2013 הגביע האיטלקי (1): מלך השערים: 2012 גביע העולם בכדורגל חופים (2): נעל הארד: 2008 כדור הארד: 2008 נונו בלשיור, ברשת החברתית אינסטגרם הפרופיל של נונו בלשיור באתר הרשמי של Beach Soccer Worldwide
אלין דה מונק

אלין דה מונק (בצרפתית: Eline De Munck; נולד ב-22 בינואר 1988), ידועה גם בשם הבמה אלקטרה, היא זמרת ושחקנית בלגית. דה מונק הוציאה את אלבום הבכורה שלה, More Is More, בשנת 2010. הוא הגיע למקום השני במצעד האלבומים של פלנדריה. בתקופה הזו היא מנחה את תוכנית הרדיו Que Pasa.‏ בהמשך היה היית המנחה בערוץ טלוויזיה JMC לצד שון דונדט. אלין דה מונק התחילה את קריית שחקנית בשנת 2007 כאשר שיחקה באופרת סבון בלגית Thuis. בשנים 2012–2017 היא הצטלמה בסדרת טלוויזיה Crime Clowns. בשנת 2020 היא התחילה לשחק בסדרה Instafamous. בסך הכול היא שיחקה במעל ל-15 סדרות טלוויזיה. בשנת 2013 היא דיבבה בסדרת הנפשה "הדבורה מאיה". בשנת 2019 היא דיבבה לפלמית ב"צעצוע של סיפור 4". אתר האינטרנט הרשמי של אלין דה מונק מדיה וקבצים בנושא אלין דה מונק בוויקישיתוף אלין דה מונק, במסד הנתונים הקולנועיים IMDb (באנגלית) אלין דה מונק, באתר MusicBrainz (באנגלית) אלין דה מונק, באתר Discogs (באנגלית) "Eline De Munck". Q-music. אורכב מ-המקור ב-6 באוקטובר 2014. נבדק ב-4 באוקטובר 2014. {{cite web}}: (עזרה) Sean Dhondt en Eline De Munck ontwerpen festivalmode voor JBC, Het Nieuwsblad (בהולנדית (פלמית))
הר בוריאס (ארץ ויקטוריה)

הר בוראס או הר בוריאס (באנגלית: Mount Boreas) הוא פסגה נישאת, באזור העמקים היבשים מקמרדו ברכס אולימפוס, בארץ ויקטוריה שבאנטארקטיקה. גובהו של הר בוראיס 2,400 מטרים מעל פני הים. הר בוריאס ממוקם בין הר איולוס לבין הר דידו. שמו של הרכס ניתן לו על ידי משלחת החקר האנטארקטית של אוניברסיטת ויקטוריה של ולינגטון (Victoria University of Wellington Antarctic Expedition), משלחת חקר מטעם אוניברסיטת ויקטוריה, מהעיר ולינגטון שבניו זילנד, אשר חקרה את האזור בעונת המחקר (הקיץ האנטארקטי) 1958 – 1959. ההר נקרא על שם בוריאס - דמות מהמיתולוגיה היוונית - וזאת בדומה לאתרים נוספים ברכס אולימפוס, הנקראים על שם דמויות מהמיתולוגיה היוונית. הר בוריאס באתר הגאזט האנטארקטי הרשמי של ממשלת ניו זילנד הר בוריאס באתר הסקר הגאולוגי של ארצות הברית מזג אוויר נוכחי עדכני בהר בוריאס תחזית מזג אוויר עדכנית ארוכת טווח עבור הר בוריאס נתוני מזג אוויר היסטוריים עבור הר בוריאס סטטיסטיקות מזג אוויר עבור הר בוריאס גאזט השמות האנטארקטיים הרשמי של ארצות הברית מדיע גאוגרפי והיסטורי באתר הגאזט האנטארקטי הרשמי של ממשלת ניו זילנד מידע גאוגרפי והיסטורי באתר הסקר הגאולוגי של ארצות הברית על פי הסקר הגאולוגי של ארצות הברית, גובהו של ההר 2,180 מטרים מעל פני הים